ગ્રામરક્ષક દળ અને સાગર રક્ષક દળના જવાનોના દૈનિક ભથ્થામાં વધારો કરવાનો સંવેદનશીલ નિર્ણયની ગૃહ રાજ્યમંત્રી પ્રદીપસિંહ જાડેજાએ દેવભૂમિ દ્વારકા ખાતે જાહેરાત કરતા જણાવ્યુંહતું કે ગ્રામ સ્તરે, સરહદી વિસ્તારોમાં અને સાગર કિનારાના અંતરિયાળ વિસ્તારોમાં અસામાજિક તત્ત્વો અને ધાડપાડુઓથી ગ્રામ્ય વિસ્તારોનું રક્ષણ કરવું, દેશ વિરોધી-સમાજ વિરોધી તત્ત્વોની પ્રવૃત્તિઓને અટકાવવી અને ખાસ કરીને રાત્રી ફરજ દરમિયાનના ગુનાખોરીને ડામવા ચાંપતી નજર રાખવી એ આ જવાનોની મુખ્ય કામગીરી છે.